Björgunarsveitir vinna nú að því að ferja hóp vélsleðamanna niður af Langjökli til byggða en hópurinn lenti í ógöngum eftir að hafa haldið af stað á jökulinn í gær þrátt fyrir slæma veðurspá . Þegar björgunarsveitir komu fólkinu til bjargar var mörgum úr hópnum orðið mjög kalt og var fólkið að vonum skelkað . Samkvæmt upplýsingum frá björgunarsveitum fór betur en á horfðist í fyrstu en sérútbúinni rútu var komið til fólksins þar sem það beið björgunar . Haft er eftir fulltrúa lögreglunnar hjá almannavarnadeild ríkislögreglustjóra að búist sé við því að það verði rannsakað hvers vegna ferðaþjónustuaðili hafi ákveðið að halda með hópinn á jökulinn þrátt fyrir slæma veðurspá , en í hópnum var meðal annars 12 ára gamalt barn . Ríkir neyðarástand á bráðamóttöku Landspítalans ?